SA skort visumregulasies vir verskeie lande op | Maroela Media
Reisigers van Katar, Saoedi-Arabië, die Verenigde Arabiese Emirate, asook Nieu-Seeland gaan voortaan nié meer visums benodig om Suid-Afrika te besoek nie.
Die minister van buitelandse sake, Aaron Motsoaledi, het gesê dié vier lande is onder sewe wat uitgesonder is vir visumvrye status in 'n poging om toerisme 'n hupstoot te gee.
Die departement gaan ook visumkwytskelding gee aan Ghana, Kuba en São Tomé en Principe, wanneer onderhandelings teen die einde van vandeesmaand afgehandel word.
Die besluit is onmiddellik van krag en geld vir vakansies, konferensies en sakebesoeke.
"Ons het die besluit eensydig geneem, maar bespreek dit wel met dié lande om te kyk hoe hulle toegangsbepalings vir ons burgers kan verslap.
"Katar het reeds visums vir Suid-Afrikaners geskrap, wat dit makliker vir ons mense gaan maak om die Wêreldbeker-sokkertoernooi in 2022 daar by te woon," het Motsoaledi gesê.
Hy het gesê die departement van binnelandse sake hersien deurlopend sy bedrywighede om by te dra tot ekonomiese groei en die fasilitering van werkskepping, maar ook om die veiligheid van die landsgrense te verseker.
"Die departement speel 'n belangrike rol om toerisme te bevorder en daardeur dan ook die ekonomie te stimuleer en werk te skep."
Suid-Afrika het reeds visumbepalings opgeskort vir 82 van die 193 lidlande van die Verenigde Nasies. Dit sluit 18 Afrikalande in.
Alle lande wat deel is van die Suider-Afrikaanse Ontwikkelingsgemeenskap geniet reeds dié status, behalwe die Demokratiese Republiek van die Kongo.
binnelandse sake visum
Alma-oproer: Gemeenskap eis ANC-raadslid se kop
Hulle het nie nodig nie maar ons het ? Vakansies , konferensies en sake besoeke ? Wat 'n ploert!
… ha, ha… en die Kongoliete kom sommer in… wat is die punt? Wat sou die Midde-Oosterlnge nou so graag hier wil kom doen? Is hulle ook vrywild wat op Wateklooflughawe kan land vir 'n uitsig oor die dammetjie in Sun City?
Nou wat is daar in dit vir ons? Kan ons ook vrygeskeld word van visums om oorsee te toer? Visums is 'n moet, al wil ons nie die geld betaal nie. So moet dit maar net vir ander lande ook wees.
hoekom n vergunning nogal vir WIT mense van Nieu-Seeland?
Ja en so is almal welkom om op die ou einde hier te kom plak. Maar ons mag amper nerens gaan sonder Visas nie – net na die ander 3rde wereld lande. Moes R3500 op hoes vir 'n amerikaanse visa. Hier is almal mos welkom om te kom maak wat hulle wil.